Rikunarita-ORG/Wikinium huggingface dataset:
# Klemensas XII

*Šis straipsnis apie Popiežių Klemensą XII.  Apie kitus popiežius vardu Klemensas skaitykite straipsnyje Popiežius Klemensas.  Apie kitas žodžio Klemensas reikšmės skaitykite straipsnyje Klemensas.*

| Klemensas XII lot. *Clemens XII* |
| --- |
| 246-asis Popiežius |
|  |
| Gimimo vardas | it. *Lorenzo Corsini* |
| Gimė | 1652 m. balandžio 7 d. Florencija, Italija |
| Mirė | 1740 m. vasario 6 d. (87 metai)  |
| Palaidotas (-a) | Šventojo Jono bazilika Laterane |
| Tautybė | italas |
|  |
|  |
| Popiežiaus herbas |
| 246-asis Popiežius |
| Išrinktas | 1730 m. liepos 12 d. |
| Baigė | 1740 m. vasario 6 d. |
| Pirmtakas | Benediktas XIII |
| Įpėdinis | Benediktas XIV |
|  |
|  **Vikiteka** | Klemensas XII |

**Klemensas XII** (Gimimo vardas **Lorenzo Corsini** 1652 m. balandžio 7 d. – 1740 m. vasario 6 d.) – 246-asis Popiežius.

## Biografija

Gimė Florencijoje. Pizos universitete dirbo teisininku. Corsini Popiežiumi tapo 1730 m. liepos 12 d. Mirė 1740 m. vasario 6 d. Romoje. Palaidotas Šventojo Jono bazilikoje Laterane.

| Romos katalikų bažnyčios vadovai |
| --- |
| Prieš tai: **Popiežius Benediktas XIII** |  **Popiežius Klemensas XII** 1730-1740 | Po to: **Popiežius Benediktas XIV** |
# Pulkininkas leitenantas

**Pulkininkas leitenantas** – armijos, aviacijos ir jūrų pėstininkų karininkų karinis laipsnis, aukštesnis už majorą ir žemesnis už pulkininką. Laipsnio pavadinimas kažkada reiškė 'pulkininko pavaduotojas', nes žodis *leitenantas* reiškia 'pavaduotojas'.

Angliškąjį variantą *Lieutenant Colonel* 'pulkininkas leitenantas' dažnai šnekamoje kalboje sutrumpina iki *Colonel* 'pulkininkas'

## Atsakomybė

### JAV

JAV pulkininkai leitenantai vadovauja batalionų dydžio daliniams (nuo 300 iki 1000 kareivių). Taip pat pulkininkas leitenantas gali būti brigados ar vykdymo pajėgų (*task force*) štabo viršininku (*executive officer*).

Oro pajėgose pulkininkai leitenantai būna operacijų vadas operacijų grupėje, eskadrilės vadas. Pulkininkai leitenantai tarnauja štabuose.

Šiuo metu pulkininko leitenanto laipsnį kariškiai paprastai gauna maždaug 18-tais karininko tarnybos metais. Kadangi karininkai paprastai į atsargą išeina po 20 metų aktyvios tarnybos, daugelis karininkų į atsargą išeina su šiuo laipsniu.

### Kitur

Izraelyje *Sgan Aluf* (Hebr. סגן-אלוף‎) 'pulkininkas leitenantas' paprastai vadovauja batalionui.

## Šiuolaikiniai pulkininkų leitenantų antpečiai

* Belgija - *lieutenant-colonel* ar *luitenant-kolonel*
* Danija - *oberstløjnant*
* Estija - *kolonelleitnant*
* Italija - *tenente colonnello*
* Kolumbija - *teniente coronel*
* Latvija - *pulkvežleitnants*
* Lietuva - *pulkininkas leitenantas*
* Meksika – *Teniente Coronel*
* Nyderlandai - *luitenant - kolonel*
* Norvegija - *oberstløytnant*
* Rumunija - *locotenent-colonel*
* Švedija - *Överstelöjtnant*
* Vokietija - *Oberstleutnant*
* JAV - *lieutenant colonel*

## Šaltiniai
# Stečai

| Stečai |
| --- |
| Pasaulio paveldo sąrašas |
|

---

 |
| Stečas Bosnijoje ir Hercegovinoje

---

 |
| **Vieta** |  Bosnija ir Hercegovina,  Serbija,  Juodkalnija,  Kroatija |
| **Tipas** | Kultūrinis |
| **Kriterijus** | iii, vi |
|  **Nuoroda** | (angl.) (pranc.): 1504 |
| **Regionas**\*\* | Europa ir Šiaurės Amerika |
| **Įrašymo istorija** |
| **Įrašas** | 2016  (40 sesija) |
|  **Vikiteka:** | Stečai |
| \* Pavadinimas, koks nurodytas UNESCO sąraše. \*\* Regionas pagal UNESCO skirstymą. |

**Stečai** (serb. *Стећци*, vs. *стећак, стојећак камен, кам, биљег, мрамор*, kroat. *stećci*, vns. *stećak, bilig, kâm, mramor, zlamen, kuća*) – viduramžių akmeniniai antkapiniai paminklai, paplitę vakarų Balkanuose – daugiausia Bosnijoje ir Hercegovinoje, taip pat gretimose Serbijos, Juodkalnijos, Kroatijos teritorijose. Tai monolitiniai antkapiai (daugiausia kalkakmenio), statyti nuo XII a. antros pusės iki XVI a. (ypač, XIV–XV a.). Rasta >70 000 stečų 3300 vietovių.

Šio tipo paminklus Balkanuose statė įvairių konfesijų tikintieji – serbų ortodoksai, kroatų katalikai, Bosnijos bažnyčios nariai. Stečų statyba siejama su bogomilų dvasine tradicija. Šių paminklų statybos tradiciją bandyta sieti su senosios Europos megalitine architektūra, iškelta hipotezė, kad tai vlachų kultūros paveldas.

Stečai būna įvairių dydžių, formų, su įvairia ornamentika ir epigrafais. Būdingos šios formos: antkapinė plokštė, skrynia, skrynia su pjedestalu, stogelis, stogelis su pjedestalu, stulpas, kryžius. Ornamentikoje vyrauja *kolo* (šokio rateliu) motyvas, rozetės, spiralės, lelijos, vynmedžiai, pusmėnuliai, elniai, žirgai, medžioklės scenos, žmogus iškeltomis rankomis. Šių motyvų reikšmė galimai simbolinė. Nedidelė dalis stečų yra su įrašais – daugiausia kirilica, rečiau glagolica arba lotyniškais rašmenimis. Būdinga archajinė serbų-kroatų kalba. Užrašytos religinės ištarmės, įrašai apie didvyrišką velionio mirtį, apie jį patį, jo gyvenimą, kartais pateikti moralai.

28 stečų santalkos (iš viso ~4000 paminklų) 2016 m. įtrauktos į UNESCO pasaulio paveldo sąrašą.

* Mramore Peručaco nekropolis Serbijoje
* Stečai Kroatijoje
* Stečako Cetinėje ornamentika
* Stečakas su žmogaus figūra Bosnijoje

## Šaltiniai